Akasha – av Judariket
Store norske leksikon,Historie,Verdens historie og samtidshistorie,Midtøsten,Midtøstens gamle kulturer
Akasha var konge i Judariket. Han regjerte bare i ett år, fra cirka 841 til 840 fvt. Han var sønn av kong Joram av Judariket og Atalja.
Ifølge Andre kongebok kapittel 8, vers 28 skal Akasha, sammen med kong Joram av Nordriket (Samaria) ha startet en krig mot arameerkongen Hasael i Gilead. Da Joram ble såret, forlot de slagmarken og overlot kommandoen til den militære lederen, Jehu.Under Samarias konges fravær gjorde armeen opprør og proklamerte Jehu til ny konge i Samaria. Jehu lot både Akasha og Joram drepe (Andre kongebok kapittel 10, vers 12–14) som en del av sin plan om å utrydde alle kong Akabs etterkommere og alle han anså for å være Baal-dyrkere. Akasha ble inkludert, siden Atalja var datter eller søster av kong Akab.Innskriften på den såkalte Tel Dan-stelen gir inntrykk av at Akasha av Judariket kan ha blitt drept av kong Hasael av Damaskus, men siden også Jehu nevnes, kan disse to ha vært på samme side i kampene. Les mer i Store norske leksikon Hasael Joram – konge i Juda Joram Tel Dan-stelen